**НАРОДНО ЧИТАЛИЩЕ „ЙОРДАН ЙОВКОВ-1942**

**С.ЙОВКОВО,ОБЩ.ГЕНЕРАЛ ТОШЕВО**

**e-mail:yovkovo\_1942,тел:0895 744 679,ул.Втора №37**

**Приложение 3**

**Д О К Л А Д**

на Читалищното настоятелство за извършените дейности по годишният план на НЧ”Йордан Йовков-1942”с.Йовково,общ.Ген.Тошево

за 2020 г.

**УВАЖАЕМИ ЧЛЕНОВЕ НА ЧИТАЛИЩЕТО,**

Днес сме се събрали да отчетем дейността си през изминалата година.Оставихме зад нас една трудна и объркана година,която в по-голямата си част премина в строго спазване на наложените противоепидемични мерки. Пандемията,обхванала целия свят промени както личният, така и социалният ни живот.Ограниченията и изолацията,наложени с цел да се предпази здравето и живота на населението дадоха негативно отражение на работата на читалищата в цялата страна които бяха принудени да затворят врати по време на обявеното извънредно положение.Читалището ни е основният културен – образователен център на селото. Това е и мястото,където чрез културните си изяви се стараем да разнообразяваме живота на местното население.Но страхът от Ковид-19 сведе до минимум социалните контакти и голяма част от заплануваните мероприятия се провалиха впоследствие на наложените ограничителните мерки.Може би нормално преминаха първите месеци на годината,когато отбелязахме с празнични вечери Бабинден и 8 март.След края на извънредното положение отново отворихме врати при строго спазване на всички заповеди и изисквания.Бяха подсигурени дезинфекционни материали и защитни маски,редовно се извършваше дезинфекция на помещенията. Допускаха се минимален брой посетители и при строго спазване на физическа дистанция.Въпреки пандемията библиотеката ни продължи да функционира в нормален ритъм.Тя е и си остава най-важното звено от дейността на читалището.Летният период,когато мерките бяха разхлабени, първите посетители бяха децата.Макар броят им всяка година да намалява,те са най-постоянните ни читатели.В библиотеката ни могат да намерят всяка книга нужна им,както за учебният процес,така и за свободното им време.За по-големите читатели всяка година закупуваме най-новите и актуални заглавия.И през 2020 година сме закупили художествена и детска литература на стойност 588,09 лв.От страна на Община Ген.Тошево ни беше направено дарение на книги за сумата от 502,00 лв.След извършена инвентаризация като негодни и амортизирани бяха бракувани книги за 136.56 лв.Така към 01.01.2021г. библиотеката ни притежава 4002 библиотечни единици.През годината имахме 39 посещения,заети са 157 книги,които в условията на пандемична обстановка са добра цифра.От 2020 година читалището ни само извършва обработка на новозакупените книги.Досега тази дейност се извършваше от общинската библиотека.За целта се закупиха нови инвентарни книги и други консумативи и се поръча изработка на печат за отбелязване на инвентарния номер.

С наличната литература в библиотеката бяха направени изложби и подреждани кътове по повод годишнини на именити български писатели, които със снимков материал бяха популяризирани в социалната мрежа.На видно място има изложен постоянен кът на видният писател и патрон на читалището ни- писателя Йордан Йовков.Всяка година се прави абонамент на периодични заглавия според търсенето и интересите им.За 2020 година отделената сума за 2 броя вестника и 1 бр.списание беше 149,48 лв.Библиотеката ни е вписана в Публичният регистър на обществените библиотеки,като всяка година подаваме заявление с актуални данни.Също така навреме се подава картата с обща информация за НЧ до Публичният регистър на народните читалища.

Читалището ни се помещава в сградата на кметство с.Йовково.За читалищни нужди е предоставено безвъзмездно ползването на две помещения,а именно:читалня и библиотека.През изминалата година се извърши вътрешен ремонт на сградата,реновирани бяха санитарните възли и старата дървена дограмата бе подменена с нова.Със средства на читалището бе закупено и монтирано ново енергоспестяващо тяло в кабинета на секретаря.Също така за нуждите на читалището бе закупен нов компютър,а стария заради скъпоструващия ремонт бе обявен за негоден и бракуван.Страхът от пандемията принуди всички ни да се затворим по домовете си и да сведем контактите си до минимум.За да могат децата през лятната ваканция да играят и спортуват на открито, кмета на селото лично се ангажира със закупуване и монтиране на баскетболен кош.Всяка година читалището организираше за учениците от селото образователна екскурзия до историческо място,но за съжаление поради наложените забрани тази наша инициатива не се реализира.

С техниката на читалището оказахме помощ на студенти по време на онлайн обучението им.Също така осигуряваме на жителите на селото безплатни услуги като попълване и принтиране на документи,копирни услуги,достъп до интернет и др.

В района на селото се намират паметна плоча на мястото на къщата на Йордан Йовков и гроба на родителите му.С помощта на кмета на селото се почистват и поддържат в добро състояние.

Държавната субсидия за 2020 година беше в размер на 7 860,00 лева,като от нея са изплащани трудовото възнаграждение, осигуровки на читалищният секретар и банкови такси..Средствата от общинско дофинансиране за 2020г. са 315,00 лв.,които с решения на Читалищното настоятелство са предоставени на читалищният секретар за работно облекло.Поради неусвоени средства от държавната субсидия за предходната 2019 г.,настоятелството със свое решение по повод 11 май-ден на библиотекаря и 24 май предостави на читалищния секретар средства като допълнително материално стимулиране в размер на една минимална заплата за 6-часов работен ден или 460,00 лв.От Общински поземлен фонд на читалището ни е предоставена 53 дка земеделска земя,която се стопанисва от ЕТ”КАРДАМ ЗАПАД”Петър Стоянов.Арендаторът е коректен и изплаща навреме по банков път дължимата сума и затова всяка година подновяваме договора с него.Поради лошата стопанска година следствие на продължителната суша,всички арендатори бяха принудени да намалят рентата.За 2020 година изплатената сума е в размер на 2120,00 лв.Друг приход на читалището е членският внос,който за изминалата година е 52,00 лева.Върху тези приходи читалището ни заплаща на държавата корпоративен данък.

Останалата част от нея се използват за текущи нужди на читалището:интернет,командировъчни,транспортни разходи,такси телефон,закупуване на книги и др.Читалището използва услугите на оторизиран счетоводител,който поддържа финансовата документация в изряден вид.Месечната такса за счетоводно обслужване за 2020 г. е 60,00 лв.Паричните средства на читалището се обслужват от Банка ДСК-клон Генерал Тошево.В края на всяко тримесечие внасяме в общината финансов отчет,а в началото на всяка година предоставяме подробен финансов отчет пред Кмета на Община Ген.Тошево и Общински съвет.

Читалищното настоятелство предлага бюджетът на читалището за 2021 година да бъде 2 120,00 лева.С тези средства ще планираме и организираме мероприятия,имаме намерение закупим нова литература и др.

През годината настоятелството проведе 6 заседания,на които се разглеждаха текущи и неотложни въпроси.

Ние като ръководство силно се надяваме, че 2021 година ще бъде по-лека и успешна и ще имаме възможност да изпълним планираните дейности,като очакваме предложения и от вас и се надяваме на активно участие.

**Д О К Л А Д**

на Проверителната комисия на Народно читалище „Йордан Йовков-1942”с.Йовково,общ.Генерал Тошево за 2020г.

**УВАЖАЕМИ ЧЛЕНОВЕ НА ЧИТАЛИЩЕТО,**

Изслушахте доклада на Председателя на Читалищното настоятелство за дейността на читалището през отчетният период.Проверителната комисия направи проверка на данните за състоянието на читалището,изнесени в отчетният доклад,от която се наложиха следните финансови резултати:

Началното салдо,с което НЧ”Йордан Йовков-1942”с.Йовково започна финансовата 2020 г. е 11 414,18лв.Приходите през годината са в размер на 10 347,00 лв.,а направените разходи са за 11 646,66 лв.По-късно в следващата точка от дневният ред ще бъдете запознати най-подробно с всяка от точките от годишният финансов отчет и ще Ви се предостави възможност за коментари и забележки.Лошата стопанска даде своето отражение за размера на рентите,но въпреки това читалището завърши отчетната година с крайно салдо от 10 114,52 лв.

От него е видно,че средствата от бюджета са използвани разумно и за 2021 година въпреки ниската рента читалището разполага с достатъчно финансов резерв,за да развива своята дейност и финансира своите мероприятия,които са заложени в годишния и културен календар. За всички направени разходи има приложени необходимите оправдателни документи.Държавната субсидия е използвана по предназначение и от нея са изплащани заплати,осигуровки на читалищният служител и банкови такси,а средствата от общинското дофинансиране с решения на Читалищното настоятелство са предоставени за работно облекло. От неусвоени средства от държавната субсидия от предходната година са гласувани и предоставени средства като ДМС на читалищния секретар.От получената рента от наем земеделска земя са покривани разходите за текущи нужди на читалището:закупуване на нови книги,такси телефон,счетоводни услуги,закупуване на канцеларски материали,интернет,

командировки,транспортни услуги и др.От тези средства е закупен нов компютър и ново енергоспестяващо тяло за кабинета на секретаря.За реализираните собствени приходи от стопанска дейност през текущата година е подадена данъчна декларация и е платен данък в определения срок.Водени са надлежно протоколни и заповедни книги, регистър на входящите и изходящи документи,дневник на библиотечният фонд и посещения в библиотеката,приходните и разходни документи са подредени и номерирани.В края на всяко тримесечие в деловодството на община Ген.Тошево е внасян финансов отчет.Финансовата документация се води от оторизиран счетоводител,като в началото на всяка година се подновява договорът за счетоводни услуги.Със Заповед на Председателя на Читалищното настоятелство през месец декември 2020г. е направена инвентаризация на материалната база и ценности на читалището и със Протокол №7/14.12.2020 г.,е установено,че всички ценности са налице и поддържани в изрядно състояние. Към същият протокол е прикрепен и инвентаризационен опис.

През текущата година настоятелство е провело 6 заседания,на които са разглеждани и обсъждани текущи въпроси,свързани с организационният живот на читалището,което е видно от водените протоколи.Надяваме се 2021 година да е по-успешна и ползотворна година и пожелаваме на Настоятелството и през настоящата година да продължават в същият дух и желание за работа.

В заключение на база на проверка на финансовата и административно-деловодна отчетност, Проверителната комисия предлага да се приемат отчетите за дейността на читалището и финансовият отчет за 2020 година.